Korvineloj

Corvinella aŭ Korvineloj estas malgranda genro de paserinaj birdoj de la familio de Laniedoj. Oni metas nur du speciojn en tiu genro.

 Flavbeka lanio, Corvinella corvina
 Pigolanio, Corvinella melanoleuca

Tiuj estas tre grandaj lanioj troviĝantaj en subsahara Afriko. Ili estas gregemaj specioj, malkiel la veraj lanioj de la genro Lanius, kaj ili havas tre longajn vostojn.

La lanioj Corvinella estas birdoj de malferma savana habitato tipe vidataj ripozantaj rekte sur elstara ripozejo en arbopinto aŭ telefonkabloj. Ili eksaltas al predo, foje kaptata dumfluge, sed ĉefe surgrunde. Tiuj specioj kaptas ĉefe grandajn insektojn, sed manĝas ankaŭ malgrandajn birdojn, reptiliojn kaj mamulojn. 

Ambaŭ seksoj de ambaŭ specioj estas similaj, sed distingeblaj.

 Referencoj 
 Tony Harris kaj Kim Franklin, Shrikes and Bush-Shrikes ISBN 0-7136-3861-3

Kategorio:Paseroformaj
Kategorio:Laniedoj
Kategorio:Birdoj de Afriko